Η Φροντίδα Τελικού Σταδίου συνεπάγεται ολοκληρωτική φροντίδα, όταν ο ασθενής, τα κοντινά του πρόσωπα και το υγειονομικό προσωπικό έχουν επίγνωση ότι ο ασθενής πρόκειται σύντομα να αποδημήσει. Δεν αφορά μόνο τους ασθενείς με καρκίνο, αλλά και άλλα νοσήματα, όπως ΧΑΠ, καρδιακή ανεπάρκεια, νευρολογικά νοσήματα κ.ά. Η σωστή παρηγορική ή ανακουφιστική ή Φροντίδα Τελικού Σταδίου στο σπίτι προϋποθέτει κάποιο συντονισμένο προγραμματισμό φροντίδας με τη συμμετοχή του ασθενή, των κοντινών του προσώπων και του προσωπικού υγείας.